Ανοιχτή πρόσκληση στους εραστές της ιστορίας και της φωτογραφίας απευθύνει η Wikipedia με τον φωτογραφικό διαγωνισμό "Wiki Loves Monuments 2018".

O διαγωνισμός διεξάγεται στην Ελλάδα για δεύτερη φορά. Στον ετήσιο διεθνή φωτογραφικό διαγωνισμό οι συμμετέχοντες φωτογραφίζουν ιστορικά μνημεία και μετά "ανεβάζουν" τις φωτογραφίες στο Wikimedia Commons.

Στη συνέχεια, οι εικόνες είναι διαθέσιμες για ελεύθερη χρήση στη Wikipedia (και όχι μόνο).

Ο διαγωνισμός πραγματοποιείται καθ' όλη τη διάρκεια του Σεπτεμβρίου κάθε έτους.

Στόχος του διαγωνισμού είναι οι αναγνώστες και χρήστες της Wikipedia, φωτογράφοι, χομπίστες κ.α. να τραβήξουν φωτογραφίες από μνημεία πολιτιστικής κληρονομιάς της χώρας μας και να τις ανεβάσουν στο Wikimedia Commons για χρήση στη Wikipedia.

Στο ελληνικό σκέλος του διαγωνισμού το 2016 συμμετείχαν 2.718 φωτογραφίες από 187 συμμετέχοντες. Πολλές από αυτές τις φωτογραφίες ήδη εικονογραφούν λήμματα της Βικιπαίδειας.

Περισσότερες πληροφορίες μπορούν να βρουν οι ενδιαφερόμενοι στη διεύθυνση: https://wlm.wikimedia.gr/